Македонска азбука - Википедија

# Македонска азбука

### Од Википедија, слободна енциклопедија

Современата македонска азбука (како и секоја друга словенска кирилична азбука) се заснова на кирилицата на Св. Кирил и Методиј и таа е адаптација на фонетската азбука на Вук Караџиќ.

## [уреди] Историска позадина

| За повеќе информации видете Македонски јазик.

Македонскиот книжевен јазик е јужнословенски јазик со една од најстарите книжевнојазички традиции и службен јазик во Македонија. Спаѓа во групата на јужнословенски јазици со околу 3 милиони говорници во Македонија, Грција, Албанија, Бугарија, САД, Канада, Австралија и други земји. Македонскиот јазик станал званичен јазик на Социјалистичка Република Македонија во 1944.

Од крајот на XVI век говорниот македонски јазик почнал да се јавува во пишана форма, иако неговата современа стандардна верзија е утврдена дури во 1945.

## [уреди] Азбуката

Следнава таблица е дадена само со големи букви, заедно со МФА-вредности за звукот на секоја буква:

А /a/ | Б /b/ | В /v/ | Г /ɡ/ | Д /d/ | Ѓ /ɟ/ | Е /ɛ/ | Ж /ʒ/ | З /z/ | Ѕ /ʣ/

И /i/ | Ј /j/ | К /k/ | Л /l/ | Љ /ʎ/ | М /m/ | Н /n/ | Њ /ɲ/ | О /ɔ/ | П /p/ | Р /r/

С /s/ | Т /t/ | Ќ /c/ | У /u/ | Ф /f/ | Х /h/ | Ц /ʦ/ | Ч /ʧ/ | Џ /ʤ/ | Ш /ʃ/

Оваа азбука претставува печатен облик на писмото, додека ракописното писмо е многу поразлично.

Освен вообичаените звуци на буквите ѓ и ќ, во некои наречја овие букви звучат како /ʥ/ и /ʨ/, односно.

## [уреди] Уникатни букви

Македонскиот јазик содржи ред посебни фонеми (споредено со соседите); затоа, се јавува потреба од посебни македонски букви. Историски гледано, овие букви потекнуваат од 19-тиот век. Во своето дело За македонцките работи, јазичарот Крсте Петков Мисирков користи комбинации од г' и к' за да ги претстави фонемите /ѓ/ и /ќ/. Покрај тоа, буквата i тогаш се користела каде што денес се користи ј.

Буквите љ, њ и џ гледани по облик се од српско потекло, но нивните предци се јасно илустрирани во Мисирковата книга како л' и н', а во порани текстови како ль и нь, кои очигледно служеле како инспирација за современите адаптации. Изненадувачки, сè до крајот на Втората Светска војна, овие букви спарени со меки знаци се користеле наместо денес утврдените облици.

Денес, буквата ѕ е единствена на македонскиот јазик, но мора да се спомене дека истата е многу постара, бидејќи постоела во старословенското писмо.

Акцентираните букви è, ѝ и ô не се сметаат за посебни букви, нити за вистински акцентирани букви (како во францускиот, на пример), туку тие се стандардните букви е, и и о кои се акцентираат во зборови кои имаат хомоними, за нивно разликување.

## [уреди] Видете исто така

- Романизација на македонскиот јазик
- Македонско ракописно писмо
- Македонски јазик

в • р • у
Македонска книжевност

Јазик | Македонски јазик · Граматика на македонскиот јазик · Дијалекти на македонскиот јазик · Македонска азбука · Историја на македонскиот јазик |
Рани примери | Св.Кирил и Методиј · Свети Климент Охридски · Свети Наум Охридски
Просветителство и XIX век | Војдан Чернодрински · Григор Прличев · Димитар Миладинов · Ѓорѓија Пулевски · Кирил Пејчиновиќ · Крсте Петков Мисирков · Константин Миладинов · Јоаким Крчовски · Јордан Хаџи-Константинов - Џинот · Рајко Жинзифов · Теодосиј Синаитски
Период меѓу двете светски војни | Васил Иљоски · Антон Панов · Ристо Крле · Кочо Рацин · Коле Неделковски · Ацо Караманов · Никола Вапцаров · Венко Марковски · Ангелко Крстиќ · Антон Попов
По втората светска војна | Блаже Конески · Стале Попов · Славко Јаневски · Матеја Матевски · Богомил Ѓузел · Ѓорѓи Абаџиев · Коле Чашуле · Петар Т. Бошковски · Симон Дракул · Миодраг Друговац · Томе Арсовски · Божин Павловски · Петре М. Андреевски · Влада Урошевиќ · Ацо Шопов · Живко Чинго · Владо Малески · Горан Стефановски · Венко Андоновски · Гоце Смилевски
Видете повеќе...

Преземено од "http://mk.wikipedia.org../../../%D0%BC/%D0%B0/%D0%BA/%D0%9C%D0%B0%D0%BA%D0%B5%D0%B4%D0%BE%D0%BD%D1%81%D0%BA%D0%B0_%D0%B0%D0%B7%D0%B1%D1%83%D0%BA%D0%B0.html"

Категории: Кирилица | Македонска азбука | Македонски јазик | Фонетски азбуки

##### Views

- Статија
- Разговор
- Тековна верзија

##### Пребарај

##### Други јазици

- Български
- English
- Français
- Polski
- Русский
- Српски / Srpski